A BIZOTTSÁG VÉLEMÉNYE az Európai Unió működéséről szóló szerződés 294. cikke (7) bekezdésének c) pontja alapján a Grúziának nyújtandó további makroszintű pénzügyi támogatásról szóló EURÓPAI PARLAMENTI ÉS TANÁCSI HATÁROZATJAVASLATRA vonatkozó tanácsi állásponthoz fűzött európai parlamenti módosításról /* COM/2013/067 final - 2010/0390 (COD) */





2010/0390 (COD) A BIZOTTSÁG VÉLEMÉNYE az Európai Unió működéséről szóló szerződés 294. cikke (7) bekezdésének c) pontja alapján a Grúziának nyújtandó további makroszintű pénzügyi támogatásról szóló EURÓPAI PARLAMENTI ÉS TANÁCSI HATÁROZATJAVASLATRA vonatkozó tanácsi állásponthoz fűzött európai parlamenti módosításról 1. Bevezetés Az Európai Unió működéséről szóló szerződés 294. cikke (7) bekezdésének c) pontja előírja, hogy a Bizottság nyilvánítson véleményt az Európai Parlament által második olvasatban javasolt módosításokról. A Parlament által javasolt módosításokról a Bizottság véleménye a következő: 2. Előzmények A javaslat megküldése a Parlamentnek és a Tanácsnak: 2011. január 13. Az Európai Parlament véleménye (első olvasat): 2011. május 10. A Bizottság álláspontja a Parlament első olvasatban elfogadott módosításairól: 2011. május 10. A Tanács első olvasatban elfogadott álláspontja: 2012. május 10. A Parlament véleménye (második olvasat): 2012. december 11. 3. A Bizottság javaslatának célja A javaslat a 2008. évi adományozói konferencián bejelentett lehetséges uniós intézkedések része volt. A javaslat tárgyát képező makroszintű pénzügyi támogatásnak az a célja, hogy: · hozzájáruljon Grúzia külső finanszírozási igényének fedezéséhez és költségvetés-finanszírozási szükségleteinek enyhítéséhez, · támogassa a Nemzetközi Valutaalap programja keretében megvalósuló pénzügyi konszolidációs erőfeszítéseket és külső stabilizációt, · támogassa a fenntartható növekedés fokozására és az államháztartás-irányítás hatékonyságának és átláthatóságának javítására irányuló strukturális reformtörekvéseket, előmozdítsa és ösztönözze a grúz hatóságoknak az EU-Grúzia ENP cselekvési tervben és a keleti partnerség keretében kijelölt intézkedések végrehajtására irányuló erőfeszítéseit, és ezáltal elősegítse az Európai Unióval való szorosabb gazdasági és pénzügyi integrációt, összhangban a „mélyreható és átfogó szabadkereskedelmi térségről” szóló megállapodásnak a két fél általi megkötésére irányuló tervvel is. 4. A Bizottság véleménye az Európai Parlament módosításáról 4.1. A Bizottság által elutasított módosítások A 2. és 6. cikkben szereplő komitológiai eljárásnak az – politikai feltételek felsorolását tartalmazó – egyetértési megállapodás elfogadása érdekében történő alkalmazására vonatkozó, egyetlen vitatott kérdés kapcsán a Bizottság beleegyezését adta a Parlament első olvasatban elfogadott álláspontjára; a tanácsadó bizottsági eljárás indokolás nélkül történő használatára. Ezt a Bizottság a második olvasatban is fenntartotta. A Parlament által bevezetett további módosítások vagy a szerkesztéssel kapcsolatosak, vagy az eredeti bizottsági javaslatot erősítik meg. A Kirgiz Köztársaságnak nyújtandó makroszintű pénzügyi támogatással kapcsolatos, a Parlament első olvasatban (ugyanazon a 2012. decemberi plenáris ülésen) elfogadott módosításaira vonatkozó bizottsági állásponttal összhangban azonban, valamint a Parlament és a Tanács között ezzel a kényes, eljárási kérdésben fennálló konfliktus miatt, amely jelenleg minden makroszintű pénzügyi támogatási javaslatot holtponton tart, és amely egy gyors, kompromisszumos megoldást követel a két intézménytől, a Bizottság külön indokolás fenntartását javasolja az egyetértési megállapodás elfogadására. 5. Következtetés A társjogalkotók közötti viták a komitológia kérdésére fognak irányulni, a Bizottság pedig mindenekelőtt abban érdekelt, hogy a lehető leggyorsabban megoldást találjon a Tanács és a Parlament közötti azon nézeteltéréssel kapcsolatban, hogy a Grúziára vonatkozó egyetértési megállapodás elfogadására tanácsadó bizottsági vagy vizsgálóbizottsági eljárást kell-e alkalmazni. A Bizottság továbbra is kompromisszumos megoldásokat fog javasolni.